EkBass/fiwiki-20250220-pages-articles huggingface dataset:
Punaisen kotkan ritarikunta

Punaisen kotkan ritarikunta () oli preussilainen ritarikunta, joka perustettiin vuonna 1792. Sitä jaettiin tunnustuksena sekä siviileille että sotilashenkilöille urheudesta, esimerkillisestä johtamisesta, pitkästä palveluksesta kuningaskunnan hyväksi sekä muista merkittävistä ansioista. Preussin kuningaskunnan arvomerkkien keskenäisessä järjestyksessä punaisen kotkan ritarikunta oli toiseksi korkea-arvoisin mustan kotkan ritarikunnan jälkeen. Kunnianosoitusta jaettiin viidessä luokassa, joista alin on mitali: * I luokka * II luokka * III luokka * IV luokka * mitali == Lähteet == Luokka:Preussi Luokka:Saksalaiset ritarikunnat
Townes–Brocksin oireyhtymä

Townes–Brocksin oireyhtymä on synnynnäinen geneettinen oireyhtymä, jonka yleisimmät oireet ovat käsien, useimmiten peukalon rakennepoikkeavuudet (89 %:lla potilaista), muodoltaan poikkeavat ulkokorvat (87 %:lla potilaista) ja peräaukon umpeuma (84 %:lla potilaista). Oirekuvassa on yksilöllistä vaihtelua, mutta yleensä näistä pääoireista ilmenee vähintään kaksi. Useimmiten ulkokorvien poikkeavuuden yhteydessä esiintyy vaikeusasteeltaan vaihteleva kuulonalenema.Johanna Rintahaka, Townes-Brocksin oireyhtymä Tukiliitto 8.3.2023, viitattu 10.7.2023 Townes–Brocksin oireyhtymä aiheuttaa noin puolilla potilaista myös jalkojen rakenteellisia poikkeavuuksia. Näihin voivat kuulua lyhyt kolmas varvas, päällekkäiset varpaat ja pes planus. Myös muualla elimistössä saattaa esiintyä rakennepoikkeamia. 42 %:lla potilaista on todettu munuaisten toiminnan häiriytymistä, joka voi johtua polykystisyydestä tai hevosenkenkämunuaisesta. 36 %:lla potilaista on sukupuolielinten ja virtsateiden poikkeavuuksia, neljänneksellä synnynnäinen sydänvika. Kymmenessä prosentissa tapauksista Townes–Brocksin oireyhtymään yhdistyy oppimisvaikeuksia tai kehitysvamma. Lisäksi joskus todetaan kolobooma tai Arnold–Chiarin epämuodostuma (tyyppi I). Townes–Brocksin oireyhtymän periytyminen on autosomaalinen ja vallitseva. Se johtuu SALL1-geenin mutaatiosta kromosomissa 16. Mutaatio voi olla syntynyt myös uutena (de novo). Oireyhtymän yleisyydeksi on arvioitu 1/250 000\. Esiintyvyydessä ei ole havaittu sukupuolieroja. Townes–Brocksin oireyhtymässä on samankaltaisuutta Goldenharin oireyhtymän, Okihiron oireyhtymän ja VATER-assosiaation kanssa. Oireyhtymän hoito on oireenmukainen. Kirurginen hoito on tarpeen peräaukon umpeuman ja joskus peukalon epämuodostuman kohdalla. Munuaisongelmat saattavat johtaa dialyysihoidon tai munuaisensiirron tarpeeseen. Ennuste riippuu yksilöllisesti oireiden laadusta ja vaikeusasteesta; vaikeat sydän- tai munuaisongelmat voivat johtaa elinajanodotteen lyhentymiseen. Oireyhtymän piirteistä laati kuvauksen ensimmäisenä H. Feichtiger vuonna 1943. Oireyhtymä on nimetty sitä koskevia tutkimustuloksia vuonna 1972 julkaisseiden Philip L. Townesin ja Eric R. Brocksin mukaan. == Lähteet == Luokka:Oireyhtymät Luokka:Perinnölliset sairaudet
Trio no Treble

Trio no Treble on vuonna 2017 perustettu jousitrio Trondheimista, Norjasta. Trio tunnetaan mm. perinteisestä poikkeavasta kokoonpanostaan, johon kuuluvat alttoviulun ja sellon lisäksi kontrabasso. Suomennettuna trion nimi tarkoittaa kolmikkoa ilman diskanttia, mikä kuvaa trion kokoonpanoa ilman korkeaäänistä viulua. == Historia == Trio No Treblen perustivat Lars Marius Hølås (alttoviulu), Eivind Rossbach Heier (sello) ja Jostein Bolås Brødreskift (kontrabasso) vuonna 2017. Sen jälkeen trio on julkaissut kaksi sooloalbumia, kaksi ep:tä, kaksi singleä ja soittanut mm. Klaus Sonstadin En gang til! -levyllä. Vuosien mittaan trio on tehnyt yhteistyötä useiden tunnettujen norjalaisten artistien kanssa kuten Arve Tellefsenin, Bettanin, Mads Hansenin, Linni Meisterin, Nicolay Rammin ja Ronny Kjøsenin kanssa. Kolmikko tunnetaan myös vuosittaisesta adventtikalenteristaan, johon on osallistunut muun muuassa Stephen Fry ja Norjan nykyinen pääministeri Jonas Gahr Støre. == Diskografia == === Studioalbumit === * 2020 – Trio no Treble * 2020 – Christmas in the Ear === EP:t === * 2020 – Classical * 2020 – The Devil's Deal Trio === Singlet === * 2020 – Waltzing Matilda * 2021 – Aprilsnarr yhdessä Rasmus og Verdens Beste Bandin kanssa == Lähteet == == Aiheesta muualla == * Trion virallinen kotisivu Luokka:Norjalaiset yhtyeet
Keisarillinen rautakruunun ritarikunta

Keisarillinen rautakruunun ritarikunta () oli Itävalta-Unkarissa jaettu kunnianosoitus, joka perustettiin vuonna 1815 keisari Frans Joosefin käskystä. Ritarikunnan saaminen johti automaattisesti aatelointiin, ja sitä myönnettiin ansioituneille siviileille ja sotilashenkilöille. Ritarikunnan ensimmäiseen luokkaan nimitetyillä henkilöillä oli oikeus osallistua keisarin hoviin. Kunniamerkkiä jaettiin kolmessa luokassa: * I luokka * II luokka * III luokka == Lähteet == Luokka:Itävalta-Unkarin ritarikunnat
Marcus Gunn -vilkkuluomioireyhtymä

Marcus Gunn -vilkkuluomioireyhtymä on kolmoishermon kehityksen lievän poikkeavuuden aiheuttama synnynnäinen oireyhtymä. Siitä kärsivän henkilön alaleuan liike aiheuttaa silmäluomen nousevan liikkeen, joka yleensä on toispuoleinen. Yleensä oireyhtymään liittyy ptoosi eli riippuluomisuus. Marcus Gunn -vilkkuluomioireyhtymä aiheuttaa noin viisi prosenttia synnynnäisistä ptooseista. Toisinaan oireyhtymän on myös raportoitu syntyneen epäonnistuneen leikkauksen tai trauman seurauksena.Teija Hokkinen, Sanna Rutanen, Heidi Toivonen, Marcus Gunn -vilkkuluomioireyhtymä Tukiliitto 21.5.2022, viitattu 10.7.2023 Marcus Gunn -vilkkuluomioireyhtymään liittyvä vilkkuluomioire on ensisijaisesti kosmeettinen haitta ja voi lieventyä iän myötä. Ptoosi on tavallisin liitännäisoire, mutta myös alaspäin suuntautuva karsastaminen on mahdollista. Harvoin on raportoitu oireyhtymän yhteydessä myös huuli- ja suulakihalkioita sekä koloboomaa. Noin puolella potilaista Marcus Gunn -vilkkuluomioireyhtymän katsotaan olevan geneettistä alkuperää. Se periytyy autosomin kautta. Marcus Gunn -vilkkuluomioireyhtymään liittyvää kosmeettista haittaa voidaan vähentää kirurgisin keinoin. Yläluomea saatetaan myös kirurgisesti kohottaa. Heikommin näkevää silmää vahvistava peittohoito saattaa olla tarpeellinen ptoosin näön kehitykseen tuottaman haitan ehkäisemiseksi. Oireyhtymä on nimetty Robert Marcus Gunnin mukaan. Hän laati ensimmäisen tapauskuvauksen vuonna 1883. Marcus Gunn -vilkkuluomioireyhtymä kuuluu synnynnäisiin kallon hermotusvikoihin eli CCDD-lyhenteellä tunnettuun tautiryhmään. == Lähteet == Luokka:Oireyhtymät Luokka:Silmätaudit
MASA-oireyhtymä

MASA-oireyhtymä on X-kromosomissa sijaitsevan L1CAM-geenin mutaatiosta johtuva eli L1-oireyhtymiin kuuluva synnynnäinen oireyhtymä. Sen nimi tulee englannin kielen sanojen mental retardation, afasia, shuffling gait, adducted thumbs lyhenteestä. Nämä sanat viittaavat oireyhtymän pääpiirteisiin eli kehitysvammaan, afasiaan, laahustavaan kävelyyn ja peukalon taittumiseen kämmentä vasten. Oirekuva kuitenkin vaihtelee yksilöllisesti.Johanna Rintahaka, MASA-oireyhtymä Tukiliitto 24.5.2023, viitattu 10.7.2023 MASA- oireyhtymästä kärsivillä voi olla hydrokefalus, joka voidaan havaita jo raskauden aikaisissa tutkimuksissa. Lisäksi aivokammiot voivat olla lievästi tai kohtalaisesti laajentuneet. Peukaloiden kämmentä vasten taittumisen syyksi on katsottu eräiden lihasten kehittymättömyys. MASA-oireyhtymästä kärsivillä esiintyy sekä puheen että motoristen taitojen kehitysviiveitä. Oireyhtymään liittyvä kehitysvamma on usein vaikeusasteeltaan lievä tai kohtalainen. Myös epilepsiakohtauksia on esiintynyt osalla sairastuneista. Puheen ja motoristen taitojen heikentynyt omaksuminen voi liittyä hypotoniaan, joka muuttuu ajan mittaan spastisuudeksi. Oireyhtymälle ominainen laahustava kävelytyyli johtuukin alaraajojen vähentyneestä lihasvoimasta. Lisäksi oireyhtymän yhteydessä on esiintynyt aivokurkiaisen puuttumista, pienikokoisuutta ja vaikeaa lordoosia. MASA-oireyhtymä ilmenee lähinnä miespuolisilla. Sen aiheuttavaa mutaatiota kantavista naisista noin viidellä prosentilla ilmenee oireita, yleensä lievinä. MASA-oireyhtymä periytyy X-kromosomissa, mutta sen taustalla voi myös olla de novo -mutaatio. MASA-oireyhtymän esiintyvyydeksi on arvioitu 1/25 000 – 1/60 000\. Erotusdiagnostisesti huomionarvoisia tiloja ovat muut L1-oireyhtymäkirjon tilat eli HSAS-oireyhtymä ja X-kromosomiin kytkeytynyt aivokurkiaisen synnynnäinen puuttuminen. Lisäksi erotusdiagnostiikassa saatetaan tarkastella Renpenningin oireyhtymää, Fragile- X-oireyhtymää, Allan–Herndon–Dudleyn oireyhtymää, Sutherland–Haanin oireyhtymää, Juberg–Marsidin oireyhtymää ja Angelmanin oireyhtymää. MASA- oireyhtymä vaatii moniammatillista hoitoa. Ennuste riippuu mutaation laadusta. Jos mutaatiosta seuraa geenituotteen toimimattomuus tai täydellinen puutos hermosoluissa, oirekuva on vaikea. Tällaisen mutaation aiheuttamasta MASA- oireyhtymästä kärsivistä lapsista arviolta puolet kuolee kolmen vuoden ikään mennessä. Jos geenituotteen toiminta on vain lievästi heikentynyt, arvioidaan miltei 90 %:n oireyhtymästä kärsivistä lapsista saavuttavan kolmen vuoden iän. Lievän oirekuvan kanssa on mahdollista saavuttaa aikuisikä. Josette W. Bianchine ja Royce C. Lewis kuvasivat vuonna 1974 MASA-oireyhtymän, josta on aiemmin käytetty myös nimeä CRASH-oireyhtymä. == Lähteet == Luokka:Perinnölliset sairaudet Luokka:Oireyhtymät
Malanin oireyhtymä

Malanin oireyhtymä on oireyhtymä, joka johtuu NFIX-geenin mutaatiosta kromosomialueella 19p13.13 tai kromosomialueen 19p13 mikrodeleetiosta, johon liittyy NFIX-geenin häviämä. Yleensä oireyhtymä johtuu uudesta mutaatiosta, mutta sillä on autosomaalinen ja vallitseva periytymistapa.Johanna Rintahaka, Malanin oireyhtymä Tukiliitto 6.3.2023, viitattu 10.7.2023 Malanin oireyhtymälle tyypillisiä piirteitä ovat lapsen tavallista voimakkaampi pituuskasvu ja tavallista suurempi päänympärys. Oirekuvaan kuuluu kehitysvamma, joka on usein keskivaikea tai vaikea. Mahdollisesti korostuvia käytöspiirteitä ovat levottomuus, ääniherkkyys ja aggressiivisuus. Suurikokoisuus näkyy korostuneesti lapsuusiällä eikä ole yhtä selkeää aikuisuudessa. Makrokefalia on kuitenkin usein selvästi havaittava. Monet Malanin oireyhtymästä kärsivät vastasyntyneet ovat hypotonisia. Tästä voi seurata vaikeuksia imemisessä, syömisessä ja motoristen taitojen omaksumisessa. Kasvonpiirteistä voivat erottua kasvojen pitkänomaisuus ja kolmiomaisuus, otsan korostuneisuus, nenänselän madaltuneisuus, nenän lyhyys, sierainten kallistuma eteenpäin, silmien sijainti syvällä kasvoissa, silmäluomirakojen suuntautuneisuus alaspäin, suun pienikokoisuus ja leuan korostuneisuus. Erilaiset luustomuutokset, kuten skolioosi, kyfoosi ja kyfoskolioosi, ovat Malanin oireyhtymässä yleisiä. Kuoppa- tai harjurinta on raportoitu osalla potilaista. Leuan ahtaus voi tuottaa purentavirheitä. Kädet saattavat olla poikkeuksellisen pitkät. Enemmistöllä Malanin oireyhtymästä kärsivistä esiintyy silmien ja näön poikkeavuuksia, kuten silmävärve, likinäköisyys, kaukotaitteisuus, karsastus ja näköhermon vajaakehittyneisyys. Tällaiset näköongelmat voivat osaltaan hidastaa motorista kehittymistä. Oireyhtymän yhteydessä on raportoitu myös huonokuuloisuutta. Aivoissa nähtäviä muutoksia voivat olla aivokammioiden laajentumat, aivokurkiaisen vajaakehittyneisyys ja aivokuoren kehityshäiriö. Lisäksi aivokammioiden viereisessä kudoksessa saattaa esiintyä hermosolujen poikkeavasti muodostamia pesäkkeitä. Noin kolmanneksella sairastuneista on todettu epilepsia ja poikkeava aivosähkökäyrä. Epilepsian esiintyvyys on suurempi niillä potilailla, joilla oireyhtymän taustalla on kromosomialueen 19p13.2 mikrodeleetio. Harvinaisina oireyhtymän yhteydessä on kuvattu sydämessä ilmenneitä rakennepoikkeamia. Malanin oireyhtymän esiintyvyydeksi syntyvillä lapsilla on arvioitu alle yksi miljoonasta. Hoito on moniammatillista ja oireenmukaista. Malanin oireyhtymän kuvasi ensimmäisenä Valérie Malan vuonna 2010. == Lähteet == Luokka:Oireyhtymät Luokka:Perinnölliset sairaudet
Luscan–Lumishin oireyhtymä

Luscan–Lumishin oireyhtymä on synnynnäinen oireyhtymä, jota aiheuttavat erilaiset SETD2-geenin mutaatiot kromosomissa 3. Oireyhtymä aiheuttaa monipuolisen oirekuvan, joka on voinut jäädä puutteellisesti tunnetuksi, koska oireyhtymä kuvattiin vasta vuonna 2012 ja sen esiintyvyys on alle yksi miljoonasta. Oireyhtymä johtuu yleensä uudesta mutaatiosta, mutta sillä on myös autosomaalinen, vallitseva periytymistapa.Johanna Rintahaka, Luscan- Lumishin oireyhtymä Tukiliitto 6.6.2023, viitattu 10.7.2023 Luscan–Lumishin oireyhtymä on ylikasvuisuutta aiheuttava oireisto, johon liittyy lähes poikkeuksetta makrokefalia. Tyypillistä on myös syntymän jälkeinen voimakas painonnousu. Enemmistöllä potilaista onkin todettu ylipaino, edistynyt luustoikä ja kehon suurikasvuisuus. Oireyhtymään on yhdistetty erilaisia poikkeavia ulkonäköpiirteitä, kuten silmäluomirakojen suuntautuneisuus alaspäin, pienileukaisuus ja hypertelorismi. Etenkin puheen kehityksessä, joskus myös motorisessa kehityksessä on ilmennyt viiveitä. Noin puolilla sairastuneista on todettu lievästä syvään vaihteleva kehitysvamma. Epilepsia, autismin kirjon piirteet, vuorovaikutustaitojen puutteellinen kehitys, aggressiivisuus, itsensä vahingoittaminen, levottomuus ja ADHD ovat mahdollisia. Näkö- ja kuuloaisteissa voi ilmetä poikkeavuuksia. Hirsutismia, neevusluomia, virtsa- ja sukupuolielinten poikkeavuuksia, nivelten yliliikkuvuutta, skolioosia, infektioherkkyyttä, refluksitautia ja ummetusta on raportoitu. Hormonitoiminta saattaa olla poikkeavaa; oireyhtymän yhteydessä on ilmennyt muun muassa kasvuhormonin puutetta, kilpirauhasen vajaatoimintaa, munasarjojen monirakkulaoireyhtymää ja murrosiän aikaistumista. Aivoissa havaittuja poikkeavuuksia ovat olleet Arnold–Chiarin epämuodostuma (tyyppi I), Dandy–Walkerin epämuodostuma ja syringomyelia. Potilailla saattaa esiintyä ranteen liikkuvuuden ja käytön vaikeutumista ranneluun mineralisaation seurauksena. Luscan–Lumishin oireyhtymän taustalla on monia erilaisia mutaatiotyyppejä, joiden joukosta tuottamallaan poikkeavalla oirekuvalla on erottunut SETD2 (c.5218C>T) -mutaatio. Siinä ei aina esiinny makrokefaliaa eikä suurikasvuisuutta, mutta sen sijaan mikrokefaliaa on havaittu. Ominaisia tämän mutaation aiheuttamalle taudille ovat sydämen, virtsa- ja sukupuolielinten, verkkokalvojen sekä kuulohermojen poikkeavuudet. Näihin liittyy eriasteisia näkö- ja kuulo-ongelmia. Aivoissa on usein todettavissa aivokurkiaisen, aivosillan ja pikkuaivojen vajaakehittyneisyyttä. SETD2 (c.5218C>T) -mutaation yhteydessä on myös kuvattu merkittäviä kasvuvaikeuksia, hypotoniaa, hyponatremiaa, epilepsiaa, syvää kehitysvammaisuutta, olematonta tai hyvin vähäistä puhekykyä ja hengitysvaikeuksia, jotka voivat johtua suulakihalkiosta tai Pierre Robin -sekvenssistä. SETD2 (c.5218C>T) -mutaation tuottamaan oirekuvaan on liittynyt käsien, jalkojen, lonkan ja henkitorven luustomuutoksia sekä sormien ja kyynärpäiden jäykistymistä. Luscan–Lumishin oireyhtymä ei ole parannettavissa vaan kyseeseen tulevat oireenmukainen hoito, erilaiset tukitoimet ja seuranta. == Lähteet == Luokka:Oireyhtymät Luokka:Perinnölliset sairaudet
Erno Kostamo

Erno Juhani Kostamo on suomalainen moottoripyöräilijä, joka kilpailee katuradoilla ajettavassa IRRC-sarjassa. Kostamo on kaksinkertainen Suomen mestari ja Pohjoismaiden mestari. IRRC-sarjassa paras loppusijoitus on kolmas kaudella 2018. == Ura == Kostamo on ajanut pienenä kartingia, josta hän siirtyi minimotoihin, 125-kuutoisiin ja 600-kuutioisiin sekä lopulta vuonna 2013 Superbikeen. Vuonna 2023 hän voitti Imatranajoissa neljä lähtöä. Vuonna 2022 hän voitti Macaon GP:n ensimmäisenä ei-brittiläisenä sitten vuoden 1997. Vuonna 2019 hän loukkaantui vakasti joukkokolarissa Macaon GP:ssä. == Lähteet == Luokka:Suomalaiset moottoripyöräilijät Luokka:Syntymävuosi puuttuu Luokka:Elävät henkilöt
Anton Martin Schweigaard

Anton Martin Schweigaard (11. huhtikuuta 1808 Kragerø – 1. helmikuuta 1870 Kristiania) oli norjalainen juristi, poliitikko ja taloustieteilijä. Hän oli yksi taloudellisen liberalismin keskeisistä edistäjistä 1800-luvun Norjassa. Schweigaard valmistui juristiksi vuonna 1832 ja opetti lakitiedettä Oslon yliopistossa. Vuonna 1840 hänestä tuli lakitieteen, valtiontalouden ja tilastotieteen professori. Hän työskenteli myös Den Constitutionelle -sanomalehdessä. Schweigaardin taloutta ja yhteiskuntaa käsittelevät kirjoitukset saivat laajaa huomiota. Hän puolusti vapaakauppaa ja vaati, että kouluissa tulisi keskittyä vähemmän latinan opiskeluun ja enemmän käytännön oppiaineisiin. Vuosina 1842–1869 Schweigaard istui suurkäräjillä ja nousi siellä yhdeksi johtavista hahmoista. Hän oli mukana valmistelemassa lakeja, joilla Norjan taloutta avattiin, ja toimi aktiivisesti myös rautateiden rakentamiseksi. Muilla politiikan osa-alueilla hän omaksui konservatiivisemman linjan ja pyrki pitäytymään "puoluepolitiikan" ulkopuolella. Anton Martin Schweigaard by Julius Middelthun 587A6946.jpg|Schweigaardia esittävä patsas Oslon yliopiston päärakennuksen edustalla (Julius Middelthun, 1882) ==Lähteet== ==Aiheesta muualla== Luokka:Norjalaiset taloustieteilijät Luokka:Norjalaiset juristit Luokka:Norjalaiset poliitikot Luokka:Norjalaiset professorit Luokka:Vuonna 1808 syntyneet Luokka:Vuonna 1870 kuolleet
Nordfjordeid

Nordfjordeid on Stadin kunnan (aiemmin Eidin) hallinnollinen keskustaajama Vestlandin läänissä Norjassa. Taajaman pinta-ala on 2,5 neliökilometriä ja asukasluku 3 126 (2022). Nordfjordeidissä ilmestyy paikallislehti Fjordabladet. Vuodesta 2003 Nordfjordeidissä on järjestetty Malakoff- rockfestivaali. ==Kuvia== Rathaus von Eid in Norwegen.jpg|Entisen Eidin kunnan kunnantalo. Opernhaus in Nordfjordeid.jpg|Oopperatalo vuodelta 2009. Eid kirke Nordfjordeid Sogn og Fjordane 2014-09-17.JPG|Eidin kirkko. ==Nordjordeidissä syntyneitä== * Ronny André Hafsås (s. 1985), hiihtäjä * Odd- Bjørn Hjelmeset (s. 1971), maastohiihtäjä * Azar Karadaş (s. 1981), jalkapalloilija * Jens Stub (1764–1819), pappi ja Eidsvollin kansalliskokousedustaja * Kolbjørn Varmann (1904–1980), poliitikko ==Lähteet== ==Aiheesta muualla== Luokka:Eid Luokka:Norjan taajamat
Caffè macchiato

Caffè macchiato (), joskus myös espresso macchiato, on espressokahvijuoma, johon on lisätty pieni määrä vaahdotettua maitoa. Italian kielessä macchiato tarkoittaa ”tahriintunutta” tai ”täplikästä”, joten caffè macchiaton kirjaimellinen käännös on ”tahriintunut kahvi” tai "merkitty kahvi". == Historia == Nimitys ”macchiato” juontaa juurensa siitä, että baristat joutuivat näyttämään tarjoileville tarjoilijoille eron espresson ja pienen määrän maitoa sisältävän espresson välillä; jälkimmäinen oli ”merkitty”. Ajatus heijastuu juoman portugalinkielisessä nimessä: café pingado, joka tarkoittaa kahvia pisaralla maitoa. == Valmistus == Caffè macchiatossa espresson ja maidon suhde on suurin kaikista kyseisistä ainesosista valmistetuista juomista. Tarkoituksena on, että maito pikemminkin hillitsee kuin peittää kahvin maun ja lisää samalla ripauksen makeutta. Juoma valmistetaan tyypillisesti kaatamalla pieni määrä höyrytettyä maitoa suoraan yhteen espressoannokseen. Eräässä reseptissä käytetään 5–10 grammaa (1–2 teelusikallista) maitoa, joka on kuumennettu 60–66 °C:seen. Juoma valmistetaan tyypillisesti kaatamalla pieni määrä höyrytettyä maitoa suoraan espressoannokseen. == Alueelliset muunnelmat == Australiassa juomaa kutsutaan nimellä ”macciato”, ja siitä on joitakin muunnelmia. Perinteinen pitkä macciato on yleensä kaksinkertainen annos espressoa, jossa on ripaus maitoa ja suurin osa lasista jätetään tyhjäksi. Perthissä tilataan yleensä ”long mac topped up”, joka on kaksinkertainen annos espressoa ja lasi täytetään maitojuomalla. Melbournessa juoma on tupla-annos espressoa, lasi täytetään puoliksi vedellä ja päälle loraus maitoa. == Lähteet == Luokka:Kahvijuomat
Bangiophyceae

Bangiophyceae on punaleviin kuuluva luokka. Tähän luokkaan kuuluvat levät ovat mikroleviä eli erittäin pienikokoisia. Suurin osa punaleviin kuuluvista mikrolevistä kuuluu tähän luokkaan. Luokkaan kuuluu kaikkiaan 198 lajia. Bangiophyceae-luokkaan kuuluvia lahkoja ovat Bangiales ja Goniotrichales. Joitakin luokkaan kuuluvia lajeja on havaittu Itämerellä. == Lähteet == Luokka:Punalevät
Florideophyceae

Florideophyceae on punaleviin kuuluva luokka. Tähän luokkaan kuuluvia lahkoja ovat *Acrochaetiales *Ahnfeltiales *Balbianiales *Batrachospermales *Bonnemaisoniales *Ceramiales *Colaconematales *Corallinales *Gigartinales *Gracilariales *Halymeniales *Hildenbrandiales *Nemaliales *Nemastomatales *Palmariales *Peyssonneliales *Plocamiales *Rhodymeniales *Hapalidiales Luokkaan kuuluvia lajeja on havaittu Itämerellä ja Suomen sisävesistöissä. Luokkaan kuuluvat lajit ovat muodoltaan monenlaisia, erityisesti Gigartinales- lahkoon kuuluvat. Florideophyceae-luokkaan kuuluvat punalevät sisältävät karrageenia ja polysakkarideihin kuuluvaa glukaania. == Lähteet == Luokka:Punalevät
Muhamed Mehmedbašić

Muhamed Mehmedbašić (1887 Stolac, Bosnia ja Hertsegovina – 29. toukokuuta 1943 Sarajevo, Itsenäinen Kroatian valtio) oli bosnialainen serbinationalisti. Hän oli mukana toteuttamassa Itävallan arkkiherttua Frans Ferdinandin salamurhahanketta kesäkuussa 1914. == Elämä == Mehmedbašić oli ammatiltaan puuseppä ja kotoisin arvostetusta mutta köyhästä bosniakkiperheestä. Vuonna 1914 hän liittyi Nuori Bosnia -järjestöön, ja lyhyen jäsenyyden jälkeen hänet käskettiin kenraali Oskar Potiorekin salamurhayrityksen toimeenpanijaksi. Tämä salamurha kuitenkin epäonnistui. Pian sen jälkeen Danilo Ilić värväsi hänet murhaamaan arkkiherttua Frans Ferdinandin. Mehmedbašić oli ensimmäinen kuudesta salamurhaajasta, jotka asettuivat Sarajevossa Ferdinandin reitille kaupungintaloa kohti. Mehmedbašić alkoi kuitenkin tuntea stressiä ja päästi auton menemään ohitseen. Myöhemmin hän kertoi poliisin seisoneen hänen takanaan ja pelänneensä joutuvansa pidätetyksi ennen kuin ehtisi heittää pommin. Mehmedbašić ehti paeta Montenegroon ennen kuin hänet saatiin kiinni. Mehmedbašić pidätettiin Montenegrossa 12. heinäkuuta 1914, mutta hän pakeni Nikšićin vankilasta. Ensimmäisen maailmansodan jälkeen Mehmedbašić palasi Sarajevoon ja sai vuonna 1919 armahduksen roolistaan salamurhassa. Ustaša tappoi Mehmedbašićin toisen maailmansodan aikana 29. toukokuuta 1943. == Katso myös == * Nedeljko Čabrinović * Gavrilo Princip == Lähteet == == Aiheesta muualla == Luokka:Henkirikoksia yrittäneet Luokka:Bosniahertsegovinalaiset henkilöt Luokka:Vuonna 1887 syntyneet Luokka:Vuonna 1943 kuolleet Luokka:Henkirikosten uhrit
Maria Teresian sotilasritarikunta

Maria Teresian sotilasritarikunta () oli Itävalta-Unkarissa jaettu kunniamerkki. Ritarikunta perustettiin 18. kesäkuuta 1757, vain päivä Kolínin taistelun jälkeen, keisarinna Maria Teresian käskystä. Sillä palkittiin upseereita, jotka olivat ansioituneet erityisen hyvin palvellessaan monarkkia. Se oli Itävallan keisarikunnan, ja sittemmin Itävalta-Unkarin, korkein mahdollinen sotilashenkilöille tarkoitettu kunnianosoitus. Kunniamerkkiä jaettiin kolmessa luokassa: * suurristi * komentaja * ritari Viimeinen ritarikunnan jäsen kuoli 1986. == Lähteet == Luokka:Itävalta-Unkarin ritarikunnat Luokka:Sotilasansiomitalit
Ignaz von Plener

Ignaz von Plener (21. toukokuuta 1810 – 17. helmikuuta 1908) oli itävaltalainen valtiomies, joka toimi Itävallan pääministerinä vuonna 1870. Ignaz von Plener syntyi Wienissä 21. toukokuuta 1810 aatelisperheeseen. Hän opiskeli lakia Wienin yliopistossa ennen politiikkauraansa. Vuonna 1859 hänestä tehtiin salaneuvos, vuotta myöhemmin hänestä tuli valtiovarainministeri. Von Plener erosi vuonna 1865, ja vuonna 1867 hänestä tuli kauppaministeri. Tässä virassa hän toimi vuoteen 1870 asti. Hänestä tuli alkuvuodesta 1870 Itävallan väliaikainen pääministeri, kun Eduard Taaffe erosi ja von Plener toimi hallituksen johtajana uuden hallituksen muodostamiseen asti. Nordisk familjebok (1915), s. 1059-1060 Runeberg.org. Viitattu 10.7.2023. Vuodesta 1873 kuolemaansa asti hän työskenteli Itävallan parlamentin ylähuoneessa. Ignaz von Plener kuoli 17. helmikuuta 1908. == Lähteet == == Aiheesta muualla == Luokka:Itävallan ministeripresidentit Luokka:Paronit Luokka:Vuonna 1810 syntyneet Luokka:Vuonna 1908 kuolleet
Tähtiristin ritarikunta

Tähtiristin ritarikunta () oli Itävalta-Unkarissa jaettu ritarikunta, joka perustettiin 18. syyskuuta 1668 keisarinna Eleanor, joka oli keisari Ferdinand III:n vaimo, aloitteesta. Ritarikunta oli tarkoitettu katolilaisille aatelisnaisille, joiden oletettiin omistautuvan uskonnolle ja hyväntekeväisyydelle ritarikuntaan nimeämisensä jälkeen. Kunnianosoitusta jaettiin kahdessa luokassa: * suurristi * daami Habsburgin perhe jakaa edelleen kunnianosoitusta, vaikka Itävalta onkin tasavalta. == Lähteet == Luokka:Itävalta-Unkarin ritarikunnat Luokka:Naisille tarkoitetut ritarikunnat
Lauri Hotinen

Lauri Mattias Hotinen (27. tammikuuta 1917 Helsinki – 19. toukokuuta 1995 Lappeenranta) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1978.Helsingin Sanomat. 29.5.1995. s. A 4. Kuolleita. Hotisen vanhemmat olivat turkkuri Manne August Hotinen ja Anna Eufrosyne Jakobsson ja puoliso vuodesta 1946 Lahja Sirkka Maria Lylys. Hotinen kirjoitti ylioppilaaksi 1936 Helsingin suomalaisesta lyseosta ja valmistui diplomi-insinööriksi Teknillisen korkeakoulun rakennusinsinööriosastolta 1946. Hän työskenteli professori Toivo Vähäkallion suunnittelutoimistossa sekä Rautatiehallituksessa ja oli assistentti Teknillisessä korkeakoulussa. Hotinen siirtyi sitten 1948 Lauritsalan kauppalaninsinööriksi ja Oy Kaukas Ab:n rakennuspäälliköksi, 1959 Kaukaan tehdaspalveluosastojen päälliköksi ja yli- insinööriksi, 1966 Kaukaan tehtaiden isännöitsijäksi ja 1974 Oy Kaukas Ab:n hallinnolliseksi johtajaksi. Hän jäi eläkkeelle tehtävästä 1978. Hotisella oli luottamustehtäviä Metsäteollisuuden Työnantajaliiton hallintoneuvostossa ja hallituksessa, Kaakkois-Suomen kauppakamarin hallituksen varapuheenjohtajana ja 1970–1973 Suomen Voimalaitosyhdistyksen puheenjohtajana. Hän toimi myös muun muassa Lauritsalan kauppalanvaltuutettuna, Lappeenrannan kaupunginvaltuutettuna, Lauritsalan seurakunnan kirkkovaltuustossa ja Lappeenrannan seurakuntien yhteisen kirkkohallintokunnan puheenjohtajana sekä Lappeerannan teknillisen korkeakoulun hallituksessa. Hotinen osallistui talvisotaan konekiväärijoukkueen johtajana ja jatkosotaan muun muassa komppanianpäällikkönä. Hän osallistui vielä Lapin sotaan. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Lappeenrannan kaupunginvaltuutetut Luokka:Lauritsalan kauppalanvaltuutetut Luokka:Vuonna 1917 syntyneet Luokka:Vuonna 1995 kuolleet
Leopoldin ritarikunta (Itävalta)

pienoiskuva|Ritarikunnan tunnuksia Leopoldin ritarikunta () oli Itävalta- Unkarissa jaetteva ritarikunta, joka perustettiin vuonna 1808 keisari Frans Joosefin käskystä. Alkujaan kolmiluokkaista ritarikuntaa laajennettiin vuonna 1901 keisarillisella käskyllä lisäämällä ensimmäinen luokka. Vuoteen 1884 ritarikunnan jäsenyys johti myös aateloitiin. Sota-aikana ritarikunnan kunniamerkit jaettiin miekkojen kera. Kunniamerkkiä jaettiin neljässä luokassa: * suurristi * ensimmäinen luokka * komentaja * ritari == Lähteet == Luokka:Itävalta-Unkarin ritarikunnat
Valkoisen kotkan ritarikunta (Serbia)

Valkoisen kotkan ritarikunta () oli alkujaan serbialainen, sittemmin jugoslavialainen, ritarikunta, joka perustettiin vuonna 1883 kuningas Milan I:n kaudella. Sotilashenkilöille ritarikuntaa jaettiin kiitoksena poikkeuksellisen rohkeuden osoittamisesta. Näissä tapauksissa ritarikuntaa myönnettiin myös miekkojen kera. Kunnianosoitusta jaettiin viidessä luokassa: * I luokka * II luokka * III luokka * IV luokka * V luokka == Lähteet == Luokka:Jugoslavian kuningaskunnan ritarikunnat
Pentti Mäkelä

Pentti Oiva Aarre Mäkelä (29. toukokuuta 1919 Kärkölä – 26. kesäkuuta 1997 Lahti) oli suomalainen puusepänteollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1972. Mäkelän vanhemmat olivat maanviljelijä Vihtori Mäkelä ja Beada Hörkkä ja puoliso Helmi Virolainen. Mäkelä kirjoitti ylioppilaaksi 1937 Nurmijärven yhteiskoulusta ja valmistui 1947 puuteollisuusteknikoksi Lahden teknillisestä koulusta. Hän työskenteli 1948 työnjohtajana Järvelän Puuseppätehtaalla, 1949–1951 työnjohtajana V. Mäkelän Puuseppätehtaalla, 1952 Jaakko Karhun Puusepäntehtaan työnjohtajana, 1953–1954 Keravan Puusepäntehdas Oy:n tilaustyöosaston päällikkönä ja ennakkohinnoittelijana, 1955 Sopenkorpi Oy:n tehdassuunnittelijana, 1956–1958 Salpausselän Huonekalutehdas Oy:n teknillisenä johtajana, 1959 Paavo Peltonen Oy:ssä, 1960–1962 Runkoteollisuus Oy:n teknillisenä johtajana. 1962 hänestä tuli Pentti Jämsä Oy:n toimitusjohtaja, ja yrityksen koko osakekanta siirtyi 1964 Mäkelän ja hänen perheensä omistukseen. Mäkelä toimi myös yrityksen hallituksen puheenjohtajana. Toiminimi muutettiin 1967 Peem Oy:ksi. Vuonna 1970 Peem Oy:n työntekijöitä oli 149 ja yhtiö oli liikevaihdoltaan maan viiden suurimman huonekalutehtaan joukossa. Mäkelä perheineen myi 1981 yrityksen Vainio-Puhju Oy:lle, joka meni konkurssiin 1985. Mäkelä toimi Finnbo Oy:n, Finnmöbel Ab:n ja Kaluste-Yhtymä Oy:n hallituksissa sekä Suomen Puusepänteollisuuden Liiton huonekaluteollisuuden toimikunnan hallituksessa. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1919 syntyneet Luokka:Vuonna 1997 kuolleet
Valkokurkkununna

Valkokurkkununna (Hapaloptila castanea) on laiskureihin kuuluva lintulaji. Lajia tavataan Etelä-Amerikassa. == Koko ja ulkonäkö == Valkokurkkununna kasvaa 23-25 cm pitkäksi. Sukupuolet muistuttavat toisiaan ulkonäöltään. Lajin pää ja perä ovat harmaat. Otsa on musta, ja nokan ympärillä ja kurkussa on valkoista. Valkokurkkununnan selkä ja siivet ovat tumman harmahtavanruskeat. Linnun rinta ja vatsa ovat punaruskeat. == Levinneisyys ja elintavat == Valkokurkkununnaa tavataan Kolumbiasta Peruun. Lajin elinympäristöä ovat tiheät ja kosteat vuoristometsät 750-2 900 metrin korkeudesa. Valkokurkkununnat liikkuvat pareittain tai pieninä ryhminä. Lintu syö hyönteisiä ja hedelmiä. == Lähteet == Luokka:Laiskurit
Ali Woronovicz

Ali Ismail Woronovicz (1902 – 1941) oli tataaritaustainen puolalainen orientalisti, julkaisija, imaami, jota on kutsuttu "yhdeksi islamin historian merkittävimmistä henkilöistä Puolassa". Woronovicz toimi Varsovan muslimiyhteisön sekä Puolan armeijan muslimien imaamina. Hän kuului tieteellisen lehden Rocznik Tatarski toimitukseen. Woronoviczin kirjalliset julkaisut keskittyy Puolan-Liettuan alueen tataariväestöihin. Vuonna 1936 Kairossa hän julkaisi arabian kielisen teoksen Al-Islām fī Būlūnyā, joka oli luultavasti ensimmäinen julkaisu Puolasta arabiaksi Lähi-idässä. Opiskellessaan Al-Azharin yliopistossa hän työsti erikoistutkielmaa "Profeetta Muhamedin elämä ja islamin aamunkoitto". Woronovicz oli mukana vuonna 1938 kun Suomen tataariyhteisöstä matkustettiin Varsovaan juhlistamaan Idel-Uralin vuosipäivää.Muazzez Baibulat: Tampereen Islamilainen Seurakunta: juuret ja historia, s. 114. Gummerus Kirjapaino Oy, 2004. ISBN 952-91-6753-9. Woronoviczia syytettiin vakoilusta ja hänet pidätettiin tammikuussa vuonna 1941 NKVD:n toimesta. Hänen kuolemansa yksityiskohdista ei ole varmaa tietoa. ==Lähteet== Luokka:Puolalaiset henkilöt Luokka:Imaamit Luokka:Orientalistit Luokka:Tataarit Luokka:Vuonna 1902 syntyneet Luokka:Vuonna 1941 kuolleet
Jugoslavian kruunun ritarikunta

Jugoslavian kruunun ritarikunta () oli Jugoslaviassa jaettu ritarikunta, joka perustettiin 5. huhtikuuta 1930. Sitä jaettiin kiitollisuuden osoituksena sekä siviileille että sotilashenkilöille, jotka olivat tehneet merkittäviä tekoja kuningaskunnan yhdistymisen hyväksi. Ritarikunta lakkautettiin vuonna 1941 kuningaskunnan antauduttua. Kunniamerkkiä jaettiin viidessä luokassa: * I luokka * II luokka * III luokka * IV luokka * V luokka == Lähteet == Luokka:Jugoslavian kuningaskunnan ritarikunnat
Pyhän Ferdinandin ja ansion ritarikunta

Pyhän Ferdinandin ja ansion ritarikunta () oli Molempain Sisiliain kuningaskunnassa jaettava ritarikunta. Se perustettiin 1. huhtikuussa 1800 kuningas Ferdinand IV:n käskystä. Sitä jaettiin kiitollisuuden osoituksena sellaisille miehille, jotka olivat osoittaneet uskollisuutta kuninkaalle tai muuten ansioituneet erityisen hyvin. Ritarikunta lakkautettiin vuonna 1860, kun kuningaskunta liitettiin Italian kuningaskuntaan. Kunnianosoitusta jaettiin kolmessa luokassa: * suurristi * komentaja * ritari Borbounin perhe jakaa ritarikuntaa edelleen. == Lähteet == Luokka:Molempain Sisiliain kuningaskunnan ritarikunnat
Karl Lehtinen

Karl Johan Lehtinen (15. joulukuuta 1922 Tampere – 23. elokuuta 2008 Helsinki) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1983 muun muassa Lapin läänin sähköhuollon kehittämisestä. Lehtinen kirjoitti ylioppilaaksi 1940 Helsingin suomalaisesta lyseosta ja valmistui 1947 Teknillisen korkeakoulun sähköteknillisellä osastolla diplomi-insinööriksi. Hän toimi 1946–1957 Imatran Voima Oy:n suunnitteluinsinöörinä, 1957–1960 Kemijoki Oy:n käyttöpäällikkönä ja 1960–1985 eläkkeelle jäämiseen asti Kemijoki Oy:n sähköosaston osastonjohtajana. Lehtinen osallistui muun muassa Merikosken, Pyhäkosken, Jylhämän, Pällin, Nuojuan, Montan, Utasen, Petäjäskosken, Pirttikosken, Valajaskosken, Permantokosken ja Taivalkosken voimalaitosten sähkösuunnitteluun. Hän kuului lähes kahdenkymmenen vuoden ajan Voimalaitosten Työnantajaliiton hallitukseen ja oli 35 vuotta Suomen Voimalaitosyhdistyksen jäsen. Lehtinen osallistui radiosähköttäjäjoukkueen johtajana jatkosotaan ja Lapin sotaan. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1922 syntyneet Luokka:Vuonna 2008 kuolleet
Pyhän Januariuksen ritarikunta

Pyhän Januariuksen ritarikunta () oli Molempain Sisiliain kuningaskunnassa toiminut ritarikunta. Se perustettiin vuonna 1738 Napolin kuninkaan Kaarle VII:n käskystä, kun tämä meni naimisiin prinsessa Maria Amalian kanssa. Ritarikunta nimettiin Napolin suojeluspyhimyksen Pyhän Januariuksen mukaan. Se oli Molempain Sisiliain kuningaskunnan korkein mahdollinen kunnianosoitus. Kunnianosoitusta myönnettiin vain sellaisille katolilaisille, jotka kuningas oli henkilökohtaisesti valinnut. Aluksi tällaisten henkilöiden lukumäärä rajoitettiin 60, mutta tämä poistettiin myöhemmin. Ritarikunta lakkautettiin vuonna 1860, kun kuningaskunta sulautettiin osaksi Italiaa. Ritarikunnassa oli vain yksi luokka: * ritarikunnan nauha == Lähteet == Luokka:Molempain Sisiliain kuningaskunnan ritarikunnat
Siunattu sotilaallinen konstantinolainen Pyhän Yrjön ritarikunta

Siunattu sotilaallinen konstantinolainen Pyhän Yrjön ritarikunta (, ) oli Molempain Sisiliain kuningaskunnassa jaettavat ritarikunta. Sen tarkkaa perustamisaikaa ei tiedetä. Ritarikunnan jäsenistö koostui lähes yksinomaan aatelisista, joiden odotettiin puolustavan katolista kirkkoa ritarikunnan jäseninä. Kunnianosoitusta jaettiin viidessä luokassa, jotka jakautuivat edelleen alaluokkiin: * tuomarin suurristi (6 alaluokkaa) * armon suurristi (3 alaluokkaa) * ansion suurristi (3 alaluokkaa) * virkaritari (1 alaluokka) * mitali (3 alaluokkaa) Nykyään ritarikunnan jäsenet toimivat lähinnä hyväntekeväisyystyössä katolisten järjestöjen hyväksi. Italian tasavalta tunnusti ritarikunnan hyväntekeväisyysjärjestöksi vuonna 1963. Ritarikuntaan nimitetyt Italian kansalaiset saavat liittyä Italian presidentin vuonna 1973 perustamaan hyväntekeväisyysjärjestöön. == Lähteet == Luokka:Molempain Sisiliain kuningaskunnan ritarikunnat
Glukaani

Glukaani on polysakkaridi, joka on muodostunut glukoosista. Sen voi olla glykogeenin, tärkkelyksen tai selluloosan muodossa. Se toimii eliöiden vararavintona. Beetaglukaani on muodostunut, kun glukoosista on muodostunut pitkiä molekyyliketjuja ja se on D-glukoosimonomeerien polysakkaridi. Sitä sisältävät useat ruohovartiset kasvit, puut, levät, sienet, bakteerit ja hiivat. Beetaglukaani ehkäisee sepelvaltimotautia, alentaa verenpainetta ja vahvistaa ihon vastustuskykyä. Markkinoilla on saatavana tuotteita, jotka sisältävät beetaglukaania. Beetaglukaani muodostaa ihmisen suolitossa veteen sekoittuneena geeliä, jolloin se ehkäisee kolesterolin imeytymistä elimistöön. Se myös sitoo kolesterolin ainesosana olevia sappihappoja. Beetaglukaania on muun muassa ohrassa ja kaurassa. == Lähteet == Luokka:Biokemia
Rajamäen uimahalli

Rajamäen uimahalli on Nurmijärven Rajamäellä osoitteessa Kuntalanpolku 1 sijaitseva uimahalli, joka aloitti toimintansa vuonna 1974. Uimahallissa on kuusi allasta, jotka ovat 25 metrin kuntoallas, lastenallas, monitoimiallas, lämminvesiallas, kylmävesiallas ja hyppyallas. Lisäksi uimahallin tiloissa palvelee kahvio. == Lähteet == == Aiheesta muualla == * Rajamäen uimahalli Luokka:Suomen uimahallit Luokka:Nurmijärven rakennukset ja rakennelmat Luokka:Nurmijärven urheilu Luokka:Rajamäki
Alavuden uimahalli

Alavuden uimahalli eli Kunto-Lutra on Alavudella osoitteessa Kautunkuja 5 sijaitseva uimahalli. Uimahallissa on 25 metrin kuntoallas, lämminvesiallas, poreamme ja vesiliukumäki. Uimahallissa järjestetään monenlaisia ryhmäliikuntatunteja eri-ikäisille, joita ovat esimerkiksi kuntouintiryhmät, vauvauintiryhmät sekä lasten ja nuorten kuntouintiryhmät. == Lähteet == Luokka:Suomen uimahallit Luokka:Alavuden rakennukset ja rakennelmat
Tuomas Erfurtilainen

Tuomas Erfurtilainen oli kahden eri koulun Magister Regens (pääopettaja) ja rehtori Erfurtissa 1300-luvun alkupuolella. Hän tuli tunnetuksi skolastista filosofiaa ja myöhäisantiikin kieliopin mallia yhdistävän spekulatiivisen kieliopin teoreetikkona. Hänen elämästään ei tiedetä juuri mitään, koska häntä ei mainita keskiaikaisissa lähteissä. Kaikki tiedot hänestä ovat peräisin hänen omista säilyneistä kirjoituksistaan. Hänen oletetaan syntyneen joko Erfurtissa tai Ockhamissa Englannin Surreyssa; myöhemmät tutkijat ovat yrittäneet päätellä vastausta hänen latinansa virheiden perusteella. Hänen tiedetään opiskelleen Pariisissa, luultavasti yhdessä toisen tunnetun modistin, Siger de Courtrain kanssa.Lehmann 2002. Tuomaan tunnetuin anti kielitieteelle on hänen Aristoteleen neljään syyhyn perustuva täyden lauseen määritelmänsä. Lause on täysi (täydellinen), jos:Robins, R. H. 1997: A short history of linguistics. 4., täydennetty laitos (1. laitos 1967). Longman, London. 95. # sanat kuuluvat oikeisiin kieliopillisiin luokkiin (materiaalinen ehto) # sanat järjestyvät oikeiksi rakenteiksi (formaalinen ehto) # sanojen suhteet toisiinsa on ilmaistu oikein kieliopillisin tunnuksin, jotka rakenne asettaa ja joita mieli vaatii (aikaansaava ehto) # lause ilmaisee täydellisen ajatuksen (finaalinen ehto) Ehdoista lähinnä viimeinen on jäänyt elämään pedagogisiin kielioppeihin lauseen yleisenä määritelmänä. == Lähteet == * Lehmann, Christian 2002: Thomas von Erfurt. Teoksessa: Dietmar von der Pfordten (toim.): Große Denker Erfurts und der Erfurter Universität. Wallstein, Göttingen. 45–73. Saatavilla avoimesti verkosta (PDF). === Viitteet === Luokka:Saksalaiset opettajat Luokka:Keskiajan filosofit Luokka:Syntymävuosi tuntematon Luokka:Kuolinvuosi tuntematon Luokka:Saksalaiset filosofit Luokka:Skolastikot
Peliä

Peliä on Käärijän 27. heinäkuuta 2018 julkaistu kuuden kappaleen EP. == Kappaleet == ==Lähteet== Luokka:Vuoden 2018 EP:t Luokka:Käärijä
Eero Soini

Eero Soini (24. joulukuuta 1923 Somero – 9. helmikuuta 1996 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1984.Helsingin Sanomat. 18.2.1996. s. A 4. Kuolleita. Soinin vanhemmat olivat tilanhoitaja Urho Soini ja Olga Maria Laurén ja puoliso vuodesta 1948 Maire Valpuri Mannisto. Soini kirjoitti ylioppilaaksi 1945 Someron yhteiskoulusta ja valmistui Teknillisen korkeakoulun rakennustekniikan osastolta diplomi-insinööriksi 1949. Hän oli ensin Rakennusinsinööritoimisto E. Niemelän rakennesuunnittelijana, 1951–1960 Rakennusliike Aatto Huhdin työpäällikönä ja Oy Constructor Ab:n työpäällikönä, 1960–1974 Helsingin Asuntokeskuskunta Hakan Helsingin yksikön rakennuspäällikkönä ja rakennusosaston johtajana ja lopulta Hakan varatoimitusjohtajana 1974–1985 eläkkeelle jäämiseen saakka. Soinin aikana Haka rakensi muun muassa Pihlajamäen ja Kontulan alueet. Soini oli Finn-Stroi Oy:n hallituksen ja sen työvaliokunnan jäsen 1972–1985, ja osallistui yrityksen Svetogorskin ja Kostamuksen rakennusprojektien valvontaan. Soini vaikutti muun muassa Suomen Betoniteollisuuden Keskusjärjestön, Betoniteollisuuden laaduntarkastuslaitoksen ja Suomen Rakennusteollisuusliiton hallituksissa ja oli aktiivinen rotaritoiminnassa. Hän osallistui 16-vuotiaana talvisotaan ja varsinaisessa sotapalveluksessa jatkosotaan. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1923 syntyneet Luokka:Vuonna 1996 kuolleet
Saint-Sever

Saint-Sever on kunta Lounais-Ranskassa Landesin departementissa Uuden- Akvitanian alueella. Se sijaitsee Adour-joen varrella, noin 17 kilometriä Mont-de-Marsanin kaupungista lounaaseen. == Historia == Kaupungin alueelta on tehty arkeologisia löytöjä paleoliittiselta ajalta. Myös roomalaisten hallintakauden esineitä on löydetty. Nykyinen kunta kehittyi Saint-Severin benediktiiniläisluostarin ympärille. Sen perusti Guilhem Gascognelainen vuonna 988. 1100-luvulla kaupunkia linnoitettiin. Tuolloin kaupungin kautta kulki runsaasti pyhiinvaeltajia Santiago de Compostelaan, jonne kulkevien teiden risteyksessä se sijaitsi. Kaupunki vaurastui kaupan ansiosta. Vuonna 1152 Eleonoora Akvitanialaisen ja Henrik II:n avioliiton seurauksena koko Gascogne, ja samalla myös Saint-Sever, ajautuivat Plantagenettien hallintaan. Tämän jälkeen Gascogne oli jatkuvien Englannin ja Ranskan välisten valtataisteluiden kohteena aina satavuoteisen sodan loppuun vuonna 1453. Kaupunki toipui sodista ja uusi kukoistuskausi alkoi, ja 1700-luvulla se laajeni kaupungin muurien ulkopuolelle. Nykyään Saint-Sever on maatalouskaupunki, jonka päätuotteita ovat maissi, hanhenmaksa ja Chalossen naudanliha. == Nähtävyydet == Saint- Severin benediktiiniläisluostari kuuluu Unescon maailmanperintöluetteloon osana Pyhän Jaakobin pyhiinvaellusreittiä. Kunnan toinen luostari on vuosina 1278–1280 perustettu dominikaaniluostari Couvent des Jacobins. Sen rakentamista tuki Englannin kuningas Edward I:n vaimo Eleonoora Kastilialainen. Kaupungin härkätaisteluareena Arènes Henri Capdeville on rakennettu vuonna 1919. Tiedosto:Cloître de l'abbaye de Saint-Sever ensoleillé.jpg|Saint-Severin luostari Tiedosto:Arcades et cloître du couvent des Jacobins.jpg|Couvent des Jacobins Tiedosto:Entrée des Arènes Henri Capdeville.jpg|Arènes Henri Capdeville ==Tunnettuja kuntalaisia== *René Crabos (1899-1964), rugbyn pelaaja *Frédéric Fauthoux (s. 1972), koripalloilija ==Lähteet== ==Aiheesta muualla== Luokka:Landesin kunnat
Grenade-sur-l'Adour

Grenade-sur-l'Adour on kunta Lounais-Ranskassa Landesin departementissa Uuden- Akvitanian alueella. Se sijaitsee Adour-joen varrella, noin 15 kilometriä Mont-de-Marsanin kaupungista etelään. pienoiskuva|vasen|Bastiden arkadeja Kaupunki on englantilaisten vuonna 1322 perustama bastide. Saint-Pierren ja Saint-Paul du Marsanin kirkko on peräisin 1400-luvulta. Nykyinen kaksitorninen julkisivu on rakennettu vuonna 1833. ==Lähteet== ==Aiheesta muualla== Luokka:Landesin kunnat
Lauri Jämsä

Lauri Albert Olavi Jämsä (28. marraskuuta 1923 Oulu – 22. marraskuuta 2006 Espoo) oli suomalainen diplomi-insinööri, yrittäjä ja yritysjohtaja, joka sai teollisuusneuvoksen arvonimen vuonna 1982. Jämsän vanhemmat olivat rakennusmestari Lauri August Jämsä ja Aili Sofia Valppu. Hänen puolisonsa vuodesta 1947 oli valtiotieteen lisensiaatti Helga Maija Kaarina Kähkönen. Jämsä kirjoitti ylioppilaaksi Oulun lyseosta 1946 ja valmistui Teknillisen korkeakoulun rakennustekniikan osastolta diplomi-insinööriksi 1950. Hän oli 1950–1952 suunnittelijana Helsingin kaupungin rakennustoimiston katurakennusosastolla ja 1952–1959 tutkimus- ja koulutusinsinöörinä Oy Rastor Ab:lla. Rastorin palveluksessa ollessaan Jämsä perusti yhdessä Kauko Rastaan ja Heljo Lepäsmaan kanssa yhtiön Insinööritoimisto Rakennusmies, joka ryhtyi myymään rakennusliikkeille betoniseiniin teräsnauloja. Lopullisesti Jämsä siirty pois Rastorin palveluksesta Insinööritoimisto Valmisosarakenteen sekä A-Elementti Oy:n toimitusjohtajaksi 1959. Vuonna 1970 rakennuskoneiden myyntiin ja vuokraukseen sekä rakennuselementtien tuotantoon keskittyneet yritykset yhdistyivät A-Elementti Oy Rakennusmieheksi. Työntekijöitä yrityksellä oli 1970-luvun lopulla 500. Oy Partek Ab osti 1983 A-Elementti Oy Rakennusmiehen, ja Jämsä jäi pois toimitusjohtajan tehtävistä 1985. Yrityksen nimi muutettiin 2001 Ramirent Oyj:ksi. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Suomalaiset yrittäjät Luokka:Vuonna 1923 syntyneet Luokka:Vuonna 2006 kuolleet
Cyanidiophyceae

Cyanidiophyceae on punaleviin kuuluva luokka. Siihen kuuluvia lajeja tavataan ympäri maailmaa erittäin vaativissa olosuhteissa. Osa niistä elää kuumissa paikoissa, missä elinympäristö on hapan, osa elää vähävaloisissa olosuhteissa. Tähän luokkaan kuuluvia lahkoja ovat Cyanidiales, Cyanidioschyzonales, Cavernulicolales ja Caldieriales. == Lähteet == Luokka:Punalevät
Taick

__NOTOC__ Türker Sevinç eli Taick on suomalainen hip hop- ja reggaeton- artisti. Hänellä on jugoslavialais-turkkilaiset juuret. Taick sai ”Täällä kun mä oon” -kappaleella uuden alun suomenkieliselle uralleen. == Diskografia == === Albumit === *Täällä Kun Mä Oon (2022) * Miks Ei Mennä (2024) === Kokoelmat === * Latin Urbano (2024)*https://www.deezer.com/us/album/680035011 === Singlet === * ”Mun Neiti” (2019) * ”Tule Tule” (2019) * ”Qué Pena” (Spanglish) (2019) * ”Mä Tein Sen” (2019) * ”Rosaliina” (2019) * ”Täällä Kun Mä Oon” (2020) * ”Sekotit Mun Pakkani” (2020) * ”Äkkii” (2021) * ”Yhen Euron Pantti” (2021) * ”Sanon Sulle Stop” (2021) * ”Et Saa” (2021) * ”Mun Kiesii” (2022) * ”Omillasi, MF Taste” (2022) * ”Fuego” (2022) * ”Boom Bau” (2022) * ”Tsiigaa Ku Bailaan” (2022) * ”My Self, Dubbs” (USA 2022) (Republish 2023 IN FIN) * ”Hukassa Ku Nemo” (2023) * ”Picasson” (2023) * ”X Love” (2023) * ”Miks Ei Mennä” (2023) * ”On OFF” (2023) * ”Syvemmälle, Hiltunen” (2024) * ”Round The World” (2024) * ”Lähde” (2024) * ”Bailaa” (2024) * ”Tarina, Janna H” (2024) * ”Kaunis Peto” (2024) * ”Tsiigaa Ku Bailaan 2, Janna H" (2024) * ”Mysteeri” (2024) * ”Katujen Kuningas” (2024) * ”Ísland Finland, Jón Jónsson (2025) == Lähteet == == Aiheesta muualla == *Taick Spotifyssa Luokka:Elävät henkilöt Luokka:Vuonna 1988 syntyneet Luokka:Reggaetonlaulajat Luokka:Suomalaiset hip hop -artistit
VanossGaming

Evan Fong (s. 31. toukokuuta 1992), joka tunnetaan verkossa nimellä VanossGaming, on kanadalainen tubettaja, musiikin tuottaja ja DJ. Yhtenä YouTuben suosituimmista pelipersoonallisuuksista hänen videokuvansa koostuu montaasi-tyylisistä videoista, joissa hän ja muut tekijät pelaavat erilaisia videopelejä, kuten Grand Theft Auto V ja Garry's Mod. Torontossa syntynyt Fong keskeytti taloustieteen tutkinnon Pennsylvanian yliopistossa keskittyäkseen YouTube-kanavaansa. Urapolku, jonka hän tiesi, ei takaa menestystä. 15. syyskuuta 2011 Fong rekisteröi pelikanavansa "VanossGaming", jossa hän sai myöhemmin jatkuvaa menestystä. MCN (multi-channel network) Machiniman kanssa allekirjoitettuaan uransa alussa rahallistaakseen sisältöä Fong oli säännöllisesti katsotuin Machinima-kanava MCM:n palveluksessa ollessaan; "VanossGaming" oli myös yksi YouTuben tilatuimmista kanavista 2010-luvulla. Fongista on sittemmin kehittynyt keskeinen hahmo videopelien kommentointialakulttuurissa. Hänet paremmin tunnetaan hänen ystäviensä kanssa pelailusta: esimerkiksi yhdysvaltalaiset H2O Delirious, I AM WILDCAT ja BasicallyIDoWrk, irlantilaiset Daithi De Nogla ja Terroriser sekä kanadalainen Smii7y. YouTuben lisäksi Fong tuottaa musiikkia ja esiintyy DJ:nä nimellä Rynx, joka on erikoistunut sähköiseen tanssimusiikkiin (EDM), downtempoon ja indie-elektronisiin genreihin. Lisäksi hän on näytellyt useissa tietokoneanimaatiosarjoissa, mukaan lukien Paranormal Action Squad ja Alpha Betas. Fong perusti viihdeyrityksen 3BlackDotin vuonna 2013 ja toimi luovana johtajana yrityksen videopelissä Dead Realm. Hän on esiintynyt myös muissa medioissa mobiilipelien kumppanuussarjasta toisen luojan tuottamaan musiikkiin. Fong oli ehdolla "Trending Gamer" -soitossa vuonna 2014 The Game Awards -gaalassa, ja hänet valittiin parhaaksi "Gaming" -sarjassa 8. ja 12. Shorty Awards -gaalassa. 2010-luvulla hän oli usein alustan parhaiten palkattujen peli YouTube-käyttäjien joukossa, ja vuonna 2017 Forbes tunnusti hänet yhdeksi parhaista pelivaikuttajista. 18. kesäkuuta 2023 hänen YouTube- pelikanavallaan on yli 25 miljoonaa tilaajaa ja 15,4 miljardia katselukertaa. Hänen kahdella YouTube-kanavallaan on yhteensä 26,2 miljoonaa tilaajaa ja 15,7 miljardia katselukertaa. Luokka:Tubettajat Luokka:Vuonna 1992 syntyneet Luokka:Elävät henkilöt